Fyrrverandi forseti Bandaríkjanna, Donald Trump, gagnrýndi þá sem vilja breyta byssulöggjöfinni í Bandaríkjunum í ræðu á ársþingi byssueigenda, NRA, í Houston í gærkvöldi. Hann segir að löghlýðnir borgarar eigi að nota vopn sín til að vernda almenning og leggur til að sérþjálfaðir kennarar hafi aðgang að byssu í skólastofum.
Ársfundur byssueigenda hófst í gær, þremur dögum eftir að 18 ára piltur skaut 19 grunnskólanemendur og tvo kennara til bana í grunnskóla í Uvalde. YfÁrsfundur byssueigenda hófst í gær, þremur dögum eftir að 18 ára piltur skaut 19 grunnskólanemendur og tvo kennara til bana í grunnskóla í Uvalde. Yfirmaður almannavarna í Texas sagði á blaðamannafundi í gær að lögreglan hefði gert mistök að ráðast ekki strax til atlögu við byssumanninn. Uvalde er í rúmlega 400 kílómetra fjarlægð frá Houston og margir tónlistarmenn sem ætluðu að koma fram á ársfund NRA afboðuðu komu sína. Donald Trump var vel fagnað þegar hann ávarpaði ráðstefnugesti. Hann las upp nöfn þeirra sem létust og vottaði aðstandendum samúð sína.
But the existence of evil in our world is not a reason to disarm law abiding citizens who know how to use their weapon and can protect a lot of people. The existence of evil is one of the very best reasons to arm law abiding citizens.
Besta ástæðan til þess að berjast gegn hinu illa í heiminum er að löghlýðnir borgarar noti vopn sín til að vernda almenning. Þeir hafi kunnáttuna til þess. Forsetinn fyrrverandi lagði til að aðeins einn inngangur ætti að vera í skólum og þar væri málmleitartæki og að hver skóli ætti að hafa lögregluþjón eða vopnaðan vörð við skólana. Þá lagði Trump til að sérþjálfaðir kennarar fengju að hafa byssu á leyndum stað í skólastofunni. Trump segir þetta ekki spurning um peninga. Ef Bandaríkin senda 40 milljarða dollara til Úkraínu ætti að vera hægt að tryggja öryggi skólabarna.
Donald Trump fyrrverandi forseti Bandaríkjanna lagði til á ársfundi byssueigenda í Bandaríkjunum að sérþjálfaðir kennarar verði með vopn í skólastofum. Hann gagnrýndi harðlega þá sem vilja breyta byssulöggjöfinni.